Ceracin arkea: elokuuta 2012
Kukkavaippa
Lähettänyt Ceraci , tiistai 21. elokuuta 2012 12:07
Pikkutytsylle alkaa Imse Vimsen flanellettet olla pieniä, joten vaippoja pitäisi tehtailla. Imuja on yllinkyllin, kun isoveli on päässyt kesän aikana eroon vaipoista, joten taskuja pitäisi ommella. Omaa kaavaani en ole vielä saanut aikaiseksi pienentää M-kokoon, joten tein nyt sitten KVY:n kaavalla tämän. Ulkopinta retrokukka-pulia ruskeana ja sisällä ruskeata mikrofleeceä.
Toiseen vaippaan leikkelin samalla kankaat, mutta se on vielä ompelematta, kun pitäisi vaihtaa koneeseen langat. Ei saanut siis ommeltua samalla.
Posted in kestovaipat | 2 kommenttia
Teltaton kesä
Lähettänyt Ceraci 01:15
On muuten ensimmäinen kesä sitten niin pitkään aikaan kuin tästä ihan äkkiä muistan, kun en ole yöpynyt ainommaistakaan yötä teltassa. Kuume on kovana päästä vaellukselle (ja Peltsin Lappi tänään televisiossa ei auttanut yhtään), mutta auttamatta se jää kyllä väliin tältä kesältä, on tuo pikkuneiti sen verran tissitakiainen. Yhtään yötä ei olla vielä erossa oltu, mutta syksymmällä meinattiin kuitenkin, että jos pääsisin edes viikonloppureissulle tuohon Kurjenrahkaan/Kuhankuonolle, kun välimatka ei ole kuin kymmenisen kilometriä.
Telttapaikka Lemmenjoen Kultahaminassa, kesä 2009.
Ensi viikonloppunakin ollaan menossa koko perheen kanssa mökkeilemään kaverin mökille. Makuupaikkojen puutteen vuoksi tarjouduin heti majailemaan teltassa, mutta sitten muistui mieleen pienimmäinen. Ei tuota varmaan viitsi telttaan ottaa yöksi, kun ilmatkaan eivät vaikuta kovin suotuisilta. Isoveli puolestaan on jo nukkunut (elämänsä ensimmäiset) kaksi yötä teltassa, kun oltiin lippukuntamme kesäleirillä (sielläkin siis minä ja pikkuneiti nukuttiin sisätiloissa).
No, ensi kesä on uusi kesä. Ja jos vaikka ensi kesänä toteutuisi se viime kesäksi suunniteltu Kaldoaivin reissu. Toivossa on hyvä elää.
Syöksyvirtauksen tuhoja korjaamassa, Helvetinjärvi 2010.
Posted in haaveilu, retkeily | 2 kommenttia